runetrust/blame-folketinget-dk huggingface dataset:
Torsten Schack Pedersen (V), 2024-02-23:
Så hvad er logikken i, at Dansk Folkeparti har støttet tildelingen af statsborgerskab efter et regelsæt, der er lempeligere end det regelsæt, der gælder i dag, som Dansk Folkeparti så ikke vil være med til at tildele statsborgerskab efter?
Søren Kolstrup (EL), 1998-06-18:
om SF også er enig med Enhedslisten i, at miljøstyring er offentlige virksomheder bedre til og har bedre chance for, end når vi kommercialiserer og liberaliserer dem. Jeg ved godt, at der nu er kommet en tone, der hedder: Nåe jo, men vi kunne jo f.eks. inden for DSB gå ind for at have en rimelig demokratisk offentlig lov.
Ole Vagn Christensen (S), 2007-05-03:
Derfor må jeg nå til den konklusion, at hvad angår den måde, som forslagene er strikket sammen på, er vi enige i intentionerne, men vi mener sådan set ikke, at vi på grund af strukturen i forslagene kan støtte beslutningsforslagene nr. B 132 og B 133.
Peter Skaarup (DF), 1998-06-24:
Dansk Folkeparti synes, at hvis de to medlemmer satte den kasket på, der hedder folketingsmedlemmer her i landet, så burde de også være klar til at indse, at det giver altså nogle problemer for rigsfællesskabet og for Danmark, at der kan være sådanne løsrivelsestanker, som jeg synes er meget klare i de meldinger, der kommer her, samtidig med at den danske regering ikke er villig til at undersøge konsekvenserne af de forskellige muligheder, der ligger i en sådan løsrivelse.
Nicolai Wammen (S), 2019-12-18:
Den her regering og de partier, der er med til at lave den her finanslov, har bestemt ikke tænkt sig, at der skal komme flere børn i fattigdom, og derfor er den her finanslov også et udtryk for det stik modsatte, nemlig at vi investerer i, at også de børn, der kommer fra hjem, hvor der er meget svag mulighed for at hjælpe dem, får et løft.
Annette Just (FP), 1997-10-28:
Og som det er sagt før, er det selvfølgelig også helt naturligt, når man ser på læge- og sygeplejerskeuddannelserne - og det ved jeg at undervisningsministeren har været inde på i anden sammenhæng - at spørge, om det er rimeligt, at så mange studerende fra de andre skandinaviske lande kommer ind på disse studier.
Niels Helveg Petersen (RV), 2011-03-03:
Det mest almindelige under svensk valghandling er, at vælgeren på sin bopæl modtager valgsedler fra de forskellige partier, kan derhjemme udfylde en valgseddel, stikke den i lommen, gå op på valgstedet, gå ind i lokalet, putte sedlen ned i en kuvert og lægge den ned i kassen, fuldstændig hemmeligt.
Lea Wermelin (S), 2023-02-23:
I forhold til den anden del vil jeg sige, at jeg også synes, at det er rigtig fornuftigt og godt, at der er den her mulighed for lokal og kollektiv tarifering, og som det også er blevet nævnt, er der den her konference den 1. marts, som jo også handler om, hvordan man kan bidrage til at skabe noget vedvarende energi og gøre det i fællesskaber og også sikre en lokal opbakning.
Thomas Jensen (S), 2022-01-20:
Og så må vi da håbe, at det munder ud i, at vi får en mere præcis regulering, sådan at vi får opfyldt det, som hr. Karsten Hønge er interesseret i, nemlig ordentlige arbejdsforhold og en ordentlig konkurrence på det her område, så vi ikke igen kommer til at se sager som Padborgsagen.
Søren Egge Rasmussen (EL), 2002-05-23:
Jeg synes, det er underligt at læse alle bilagene til lovændringerne, og jeg vil sige, at de muligheder, som ligger i lokalplanlægningen, hvor kommuner og amt i et samarbejde finder ud af, hvor der skal ske byudvikling, faktisk er fornuftige og også mere demokratiske.
Peter Skaarup (DD), 2024-01-11:
Man kan sige, at vi som land ingenting har imod, at der laves demonstrationer, men hvis det er demonstrationer, der har et indhold, hvor man opfordrer til alle mulige vanvittige, groteske bandbuller mod andre lande, og det går direkte ind i den konflikt, vi har i øjeblikket i Mellemøsten, så er der grund til at kigge nøjere på det.
Carl Andersen (LA), 2024-11-22:
I høringsnotatet kan vi læse, at det forventes, at bestemmelserne bliver udmøntet i en bekendtgørelse, at bekendtgørelsen påtænkes ikke at skulle have tilbagevirkende kraft, og at ministeren f.eks. kan afskære klageadgangen i forhold til visse disciplinære reaktioner.
Mattias Tesfaye (S), 2021-03-10:
Så det er ikke, fordi jeg principielt er imod at opdele lovforslag, men det her beslutningsforslag handler jo om, at regeringen fremover skal udforme lovforslag, sådan at der fremsættes særskilte lovforslag for ansøgere fra forskellige hovedgrupper af lande, og sådan en generel regel ville jeg ikke være tilhænger af.
Kristian Thulesen Dahl (DF), 2000-09-07:
I finanslovforslaget er der flere hensigter, som lyder udmærket, men vi må i det hele taget på sundhedsområdet sige, at økonomiaftalen mellem regeringen og amterne for næste år ikke rummer det økonomiske grundlag, der skal til for at finansiere det, der er nødvendigt.
Magnus Heunicke (S), 2014-11-26:
Der står endda: »Den supplerende VVM-undersøgelse skal, i sammenhæng med de allerede gennemførte VVM-undersøgelser af en vestlig placering af en niveaufri udfletning, danne grundlag for at beslutte, hvor en niveaufri udfletning ved Ringsted station skal placeres.«
Per Clausen (EL), 2010-03-16:
Eller vil det måske snarere virke skadeligt, for selv om man så kan sige, at sagsbehandleren ikke behøver at bruge den, eksisterer den jo alligevel som en mulighed, og tanken om, at det er en mulighed, kan vel i sig selv spille negativt ind i forhold til motivation og i forhold til stress.
Arne Melchior (CD), 1999-03-19:
Men når det gælder forsvaret, så er det pludselig tvang. Det viser i virkeligheden Det Radikale Venstres foragt for det, der hedder et ordentligt, et troværdigt forsvar. Jeg er meget bedrøvet over, at et regeringspartis ordfører kan bruge dette udtryk, som man ikke bruger om nogen anden lov - love, som hr. Estrup selv er medansvarlig for, herunder grundloven, som han har lovet at holde ved sin underskrift.
Dennis Flydtkjær (DF), 2022-03-16:
Vil skatteministeren så i det tilfælde være villig til at sige, at så vælger vi i Folketinget, at satsen skal sættes op med 1 eller 2 kr., eller hvad der nu skal til, for at man kompenserer alle pendlerne derude, så det stadig væk kan betale sig at arbejde.
Steffen Larsen (LA), 2024-12-12:
For vi kan jo blive enige om alle mulige ting herinde i salen, men hvis den brede befolkning derude oplever, at retfærdigheden ikke sker fyldest, og at der ikke er retfærdighed for Loke såvel som for Thor, oplever vi jo også et fald i borgernes tillid til vores retsstat, og det er det, jeg er bange for.
Connie Hedegaard (KF), 2007-05-03:
Det første, hr. Per Clausen spørger om, synes jeg jo jeg sagde meget klart i mit første indlæg, hvor jeg sagde, at jeg har bedt Miljøstyrelsen arbejde videre med afgifter, kvoter, obligatorisk rådgivning og offentliggørelse af sprøjtejournaler.
Jeppe Jakobsen (DF), 2016-05-09:
Når det er sagt, er det igen vigtigt for mig at understrege, at vi også synes, det her skattefri omkostningstillæg skal afskaffes, men vi vil bare gerne sikre os, at der i hvert fald bliver så skarpe grænser om det her, at der ikke er nogen tvivl om, hvad der bør afholdes af f.eks. partierne, og hvad der bør afholdes af det enkelte folketingsmedlem, for at man kan passe sit arbejde.
Per Larsen (KF), 2024-03-19:
Vi har jo ikke et fintmasket kollektivt trafiknet, som man eksempelvis har her i København, hvor metroen kører med ganske få minutter mellem afgangene, hvor S-tog og regionaltog kører med masser af afgange i timen, og hvor det er sådan, at hvis man kommer for sent til en bus, kan man ofte se den næste bus i horisonten.
Naser Khader (RV), 2004-04-21:
Sidste år fremsatte Det Radiale Venstre et beslutningsforslag om dette, og i den sammenhæng vil jeg gerne stille sundhedsministeren tre spørgsmål: Amtsrådsforeningen oplyste i starten af januar 2004, at seks af landets amter ikke har iværksat en udbygning af tilbud om rehabilitering af traumatiserede flygtninge som følge af økonomiaftalen for 2002.
Jens Peter Vernersen (S), 2006-04-26:
Så synes jeg altså, det er vidtgående at sige, at nu skal der sættes 18 mio. kr. af til fugleinfluenzahandlingsplanen, og så blande det ind i det her, for det er jo en helt ekstraordinær situation, som selvfølgelig ikke kunne håndteres inden for de givne bevillinger.
Bodil Thrane (V), 2001-03-29:
Så vi har brug for et bedre overblik, og jeg mener også, at det er meget vigtigt, at vi holder fast i det, hr. Bloch Jespersen nævnede med, at det er brugerbetalt, og at det er det kommunale selvstyre, der i sidste ende skal have enderne til at nå sammen.
Morten Bødskov (S), 2005-03-10:
Derudover vil vi gerne fra Socialdemokratiets side sige, at vi synes, at det forarbejde, der ligger til grund for det her lovforslag, er godt og grundigt, og vi synes faktisk, at det er et ganske udmærket forslag, som jo relaterer sig til det, som også er væsentligt, når man ændrer lovgivningen, nemlig spørgsmålet om virkeligheden.
Peter Skaarup (DF), 2019-12-03:
Risikoen er sådan set måske ikke så meget for de partier, der er involveret i det, risikoen er først og fremmest, og det er det, der er på spil, i forhold til tilliden til politikerne, tilliden til, at man kan blive enige om, at nogle ordninger, der umiddelbart virker tåbelige, bimse – om man vil – bliver afskaffet eller ændret.
Merete Riisager (LA), 2014-04-01:
Vi ønsker, at den skal hæves igen til 100.000 kr. Faktisk kunne jeg godt tænke mig at vide noget mere om, hvorvidt det er alle, der bliver familiesammenførte, som rent faktisk betaler de 50.000 kr., det er i dag, for det har jeg en mistanke om at det måske ikke er.
Ole Sohn (SF), 2009-09-08:
Jeg kunne forstå på Venstres ordfører, at regeringspartierne har en drøm og et håb om, at andre ude i den store verden kan finde ud af at få løst krisen, sådan at der kan komme gang i beskæftigelsen ude i omverdenen, så vi siden hen igen kan begynde at eksportere.
Pernille Skipper (EL), 2011-11-17:
Samtidig vil jeg også sige, at vi i Enhedslisten arbejder for, at uanset om man er statsløs eller ej, så skal man have adgang til en domstolsprøvelse, til at klage, hvis det er sådan, at PET vurderer, at man ikke kan blive sikkerhedsgodkendt, og at man derfor ikke, som reglerne er i dag, kommer på sådan et lovforslag som det, vi behandler her i dag.
Katrine Robsøe (RV), 2023-05-17:
Det er jo ikke første gang, vi står her, og hvis frustrationen kan høres en lille smule fra min side, er det, fordi det ikke er første gang, heller ikke i den her periode, og specielt ikke i den tid, jeg har siddet i Folketinget, vi står herinde i salen og i andre sammenhænge og bliver ved med at høre, at man fra regeringens side er lige på trapperne til, at vi skal i gang med iværksætterforhandlinger.
Troels Lund Poulsen (V), 2008-11-07:
Jeg vil gerne starte med takke for de mange indlæg, der har været fra de respektive partier, og jeg vil også gerne starte med at sige, at jeg grundlæggende er glad for støtten til lovforslaget og til det grundlæggende formål, som lovforslaget tager afsæt i, nemlig at forebygge terror og terrorisme.
Per Stig Møller (KF), 2004-05-27:
I første omgang må vi minimere de skadevirkninger for civile, der er forbundet med efterladt klyngeammunition, men der skal ikke herske tvivl om, at det langsigtede mål for regeringen er helt at få fjernet disse problemer. Dette vil regeringen opnå gennem en indsats på en række forskellige områder, og lad mig nævne tre.
Carsten Hansen (S), 2002-02-28:
Når hr. Lars Barfoed peger på den zone, der er, mener hr. Lars Barfoed så, at de aftaler, der er lavet mellem arbejdsmarkedets parter - altså arbejdsgiverne og arbejdstagerne - er forkerte? Er det nogle forkerte aftaler, man har lavet - den danske model, som det jo i virkeligheden er?
Peter Hummelgaard (S), 2023-02-22:
Jeg har også stor forståelse for, at bagtæppet for både spørgsmålet og også SF's beslutningsforslag om det samme emne er en grusom krig, som aktualiserer spørgsmålet om muligheden for retsforfølgelse af internationale forbrydelser i Danmark, og derfor ser jeg også meget frem til den drøftelse, vi skal have, i forbindelse med at vi her i salen behandler beslutningsforslaget.
Morten Homann (SF), 2004-01-30:
Blandt de områder, hvor der er sket ændringer, kan nævnes, at man begrænser opsparingsordningen til, at man kun kan etablere én opsparingsordning, at man til gengæld kan bruge opsparingsordningen til hvad som helst, ikke bare til uddannelse og start af erhverv, og at det omfatter alle, der udøver idræt, og ikke kun professionelle sportsfolk.
Thor Pedersen (V), 2003-05-28:
Når man ved, at 700.000-800.000 personer, som egentlig på en eller anden måde kunne være en del af arbejdsstyrken, er skubbet helt eller delvis ud af arbejdsmarkedet, burde det være ens opgave at sige: Jamen det må være muligt at skaffe 85.000 i arbejde, det må være en ambitiøs økonomisk tankegang.
Line Barfod (EL), 2008-01-11:
Jeg er helt med på, at vi er dybt uenige om, hvordan det her problem skal løses, men jeg har både i de korte bemærkninger og her i min ordførertale henvist til den rapport, der ligger, og som påviser meget store forskelle på, hvor meget ballade der er, afhængigt af hvilken strategi man vælger, ligesom indretningen af stadion og mange andre ting har betydning.
Torsten Gejl (ALT), 2021-05-04:
Vi ved godt, at der sidder mange behjertede og besjælede ansatte, som gør det så godt, de kan, ude i kommunerne, men de har efterhånden fået for svært ved at leve op til retssikkerhedsprincipperne og for svært ved at finde penge til den nødvendige hjælp, der skal til for at give mennesker med funktionsnedsættelser mulighed for at udleve deres potentiale.
Rasmus Jarlov (KF), 2023-06-01:
Der er jo ingen virksomheder, som ikke bliver ramt, når de bliver pålagt ekstra skatter og afgifter, så selvfølgelig rammer det vognmændene benhårdt, men det er da også helt klart, at det også kommer til at sætte sig i fødevarepriserne, når transportudgifterne, som er en betydelig del af prisen på fødevarer, stiger voldsomt.
Morten Messerschmidt (DF), 2009-04-24:
Det gælder både, når det handler om at nedbryde toldbarrierer, som vi f.eks. oplever det i WTO, og når det handler om at fremme nogle hensyn og værdier, som man på globalt plan ønsker fremmet, herunder altså ILO's konventioner, som Enhedslisten konkret her rejser en debat om.
Jens Rohde (V), 2003-12-17:
Jeg tror, mange af os husker 1998 efter efterlønsforliget, hvor vi så billeder på tv af hr. Mogens Lykketoft og af hr. Poul Nyrup Rasmussen, den daværende finansminister og den daværende statsminister, der var ude i skurvognene hos arbejderne og sige: Gå hjem og læs på lektien, gå hjem og læs på lektien!
Merete Riisager (LA), 2018-10-11:
Andelen af svage læsere i 2. klasse er imidlertid større på folkeskoler med mere end 30 pct. elever fra udsatte boligområder, hvis man sammenligner med øvrige folkeskoler, og det gælder også, selv om man tager højde for forældrenes uddannelsesbaggrund.
Annette Lind (S), 2018-03-15:
Så vil jeg gerne høre ordføreren fra DF: Det er jo sådan, at i de her forhandlinger vil regeringen gerne lave nogle fordelinger på integrationsområdet, og de vil også gerne gøre det på gymnasieområdet, men de muslimske friskoler og fordelingen på folkeskoleområdet er slet ikke med, så det har vi jo fremlagt mange gange ved forhandlingerne.
Frank Aaen (EL), 2007-12-14:
Jeg er enig i, at det ledes forkert i dag, men det, der er problemet i dag med det, der vedtages lige om lidt, er, at det bliver vanskeligere, ja, praktisk talt umuligt at lave tingene om, så DONG kunne ledes på en anden måde, end det sker i dag.
Astrid Krag (S), 2020-05-12:
Jeg har det jo selv sådan, at noget af det, jeg tror har skadet socialområdet meget – og mere, end vi måske lige har vidst, mens det stod på – er, at mange indsatser har været midlertidige og projektbaserede, og selv hvis de så viste noget godt, er der ikke blevet fulgt systematisk op på dem.
Arne Melchior (CD), 2000-11-23:
Men når nu fru Pia Kjærsgaard citerer, så kan jeg også citere fru Pia Kjærsgaard, som for ikke så forfærdelig længe siden har sagt, at hvis en ung person begår kriminalitet her i Danmark - en anden- eller tredjegenerationstilkommende - så skal ikke blot denne person, men også denne persons forældre og eventuelle bedsteforældre udvises af Danmark.
Lea Wermelin (S), 2018-05-22:
Vi synes så, at forslaget på en eller anden måde er overhalet af virkeligheden på den gode måde, hvilket jeg også sagde før, nemlig at vi i EU har fået fastslået, at der skal være et forbud mod den her gift, netop fordi den er til fare for bier; det har EFSA lavet en omfattende rapport om på baggrund af en lang række studier.
Svend Erik Hovmand (V), 2002-11-15:
Man giver eksempelvis 5.000 kr. i bøde, hvis der er Coca-Colaer, som er smuglet ind, 5.000 kr., hvis der er uorden i regnskabet, eller hvis man måske ikke har bilagene overhovedet, 5.000 kr., hvis der er problemer med chokoladen,
Lene Espersen (KF), 2006-04-19:
Jeg vil godt understrege, at dommen ikke medfører nogen ændringer i forhold til det, der er kernen i det strafferetlige samarbejde i EU, f.eks. samarbejdet om bekæmpelse af terrorisme, menneskehandel, organiseret kriminalitet, narkotikahandel, børnepornografi og korruption.
Pia Christmas-Møller (KF), 2007-05-31:
Og med hensyn til at vælge benhårdt imellem, om man vil satse på det ene eller det andet – for os er det jo et både-og og ikke et enten-eller – siger Peter Birch direkte til Ritzau, at skal han vælge mellem flere penge til offentligt forbrug, flere penge til forskellige serviceydelser eller skattelettelser, vælger han skattelettelser, for det er den eneste vej til at øge vores velfærdsmuligheder fremover.
Birthe Rønn Hornbech (V), 2007-03-13:
Vi tager nu det skridt, som har været diskuteret i mange år, og jeg har i hvert fald personligt i mange år ønsket at sige, at kirkefunktionærer, som har et ansættelsesforhold af mere end 1 måneds varighed eller en gennemsnitlig ugentlig arbejdstid på mere end 8 timer simpelt hen ikke er valgbare i den menighedsrådskreds, hvor de har tjenestested.
Steffen Larsen (LA), 2024-01-11:
Så er spørgsmålet selvfølgelig, om man skal kigge på strafferammer, og om man skal kigge på alle mulige andre ting, og her søger vi i Liberal Alliance gerne at gå i dialog med både regeringen og Folketingets øvrige partier om at finde gode løsninger på de her problemer, også hvis man skal kigge på det her.
Jens Joel (S), 2021-11-30:
Og det er jo ikke nogen ny sag, for det er faktisk den lovgivning og de rammer, der har været gældende, siden vi i marts 2020 forholdt os til, hvordan vi kunne sikre, at man også under en pandemi på grund af en nedlukning faktisk kunne give vores børn og unge den helt nødvendige undervisning og pasning og alt det, der skal til derude.
Rasmus Prehn (S), 2017-02-08:
Hvorfor siger vi ikke til dem: Vi har faktisk en luftfartsstrategi i Europa, og hvis I vil flyve hos os, så er der nogle standarder, I skal leve op til, som f.eks. er, at man kan være medlem af en fagforening; at man ikke bliver afskediget, når man bliver gravid; at man ikke bliver afskediget, når man bliver syg?
René Christensen (DF), 2017-12-22:
Der er selvfølgelig nogle ting, som man kan sige ikke har været ønsker, som Dansk Folkeparti har haft, men vi har selvfølgelig justeret det, så vi kan stå på mål for det – både i forhold til erhvervspakken, men så sandelig også i forhold til de andre ting, som er kommet i finansloven.
Rune Lund (EL), 2016-11-17:
Som jeg også har redegjort for i korte bemærkninger under debatten, er det jo et princip, der bryder med princippet om, at man er uskyldig, indtil det modsatte er bevist, altså at man kan blive dømt for noget, også selv om det efterfølgende måtte vise sig, at man var varetægtsfængslet på et grundlag, der ikke gjorde, at man var kriminel, altså at man sådan set var uskyldig i det, man var varetægtsfængslet for.
Ole Sohn (SF), 2000-01-20:
Selvfølgelig kan der være grunde til længere tilgængelighedsfrist end de 30 år, som er beskrevet i loven, men det er vigtigt, at den afvejning, der skal foretages, ikke alene foretages af hensyn til forskning, som det står i bemærkningerne, men også af hensyn til offentligheden.
Morten Messerschmidt (DF), 2021-02-26:
Vi skal huske på, at Danmark med aftalen kommer til at stille væsentlig strengere krav til den biomasse, som vi anvender, end resten af landene i EU, og det stiller jo altså danske indkøbere af biomasse dårligere på det internationale marked, og det kan uvægerligt sætte sig om ikke meget, så dog alligevel en anelse i varmekundernes priser.
Mikkel Dencker (DF), 2006-11-17:
Jeg er helt sikker på, at da reglerne blev vedtaget i sin tid, var der aldrig nogen, der havde tænkt den tanke, at reglerne kunne bruges på den måde, de åbenbart bliver brugt på, nemlig til at udskyde beskatningen af sin virksomhed i mindst 1 år og under visse omstændigheder op til 2 år.
Steen Gade (SF), 1999-03-25:
Nej, det kan jeg ikke, for når man laver en gebyrordning, som går på omsætningen og dermed ikke har en snus med miljøet at gøre, kan man jo ikke redde det, selv om man putter et lille bitte element, der miljømæssigt set er fornuftigt ind i det, når den anden måde at kræve gebyret op på er miljømæssigt forkert.
Niels Helveg Petersen (RV), 1999-12-08:
Og hertil må jeg sige, at ja, operationer, anvendelse af militær magt i forhold til f.eks. et problem som det i Kosovo eller i Bosnien eller andre steder vil som den helt overvejende hovedregel kræve et FN-mandat. Jeg vil gerne henvise til den redegørelse, som i går blev offentliggjort, som DUPI har stået for, og som indeholder en meget grundig gennemgang af det begreb, der hedder den humanitære intervention.
Peter Kofod Poulsen (DF), 2018-05-02:
Så jeg må jo tage hatten af for ministerens embedsmænd og sige: Det var slet ikke så ringe endda; vi fik faktisk en aftale, der stillede Danmark godt, stillede dansk politi godt, sørgede for, at Danmark i hvert fald ikke indtil videre er blevet de pædofiles paradis – og det kan vi så glæde os over.
Mattias Tesfaye (S), 2022-03-16:
Det er gammeldags flygtninge, kan man sige, folk, der bare skal væk fra bomberne, og det betyder også, at min bedste vurdering er og myndighedernes bedste vurdering er, at vi kommer til at se den største flygtningekatastrofe af fordrevne på det europæiske kontinent siden anden verdenskrigs afslutning.
Line Barfod (EL), 2004-05-11:
Derfor vil vi selvfølgelig også gerne se på, hvordan vi afgrænser, hvilke muligheder der skal være for folkeafstemninger; hvordan vi kan præcisere, så det bliver nogle temaer, der er klart egnede til at stemme om, og også, at der er nogle emner, som man ikke kan stemme om. Jeg synes, at problemet er større i forhold til folkeafstemninger på landsplan, hvor det er vigtigt at sikre mindretalsbeskyttelse osv., end på lokalt plan.
Mogens Andreasen (DF), 1998-06-19:
Jeg skal redegøre for Dansk Folkepartis stilling til dette lovforslag og meddele, at vi kan tiltræde lovforslaget med de ændringer, som er foreslået af arbejdsministeren, men at vi i øvrigt vil tage stilling til forslagene fra Fremskridtspartiet og SF og Enhedslisten under udvalgsarbejdet.
Joachim B. Olsen (LA), 2011-11-23:
Derfor synes jeg bare, det er underligt, at finansministeren – når man før valget anklagede Liberal Alliance for at lave hokuspokusøkonomi og så selv bagefter, når man kommer ind i Finansministeriet, siger, at nu er man selv gået over til at bruge gængse regnemetoder, og anerkender, at ens egen plan var underfinansieret med mellem 22 og 39 mia. kr. – så ikke kan nå til den erkendelse, at det jo var Socialdemokraternes plan, som var den rene hokuspokusøkonomi.
Jan Johansen (S), 2014-05-15:
Det vil selvfølgelig altid være sådan, at der vil være nogle byggegrunde, hvor det ikke kan lade sig gøre at bygge almennyttige boliger, fordi de jo bliver bygget med et loft for, hvad de højst må koste, for netop at være billige, så dem med de lavere indkomster også kan bo i byen.
Tom Behnke (KF), 2008-04-10:
Om domstolssystemet skal indrettes på en sådan måde, at sagerne kan føres der, uden at det går ud over efterretningstjenestens og vidnernes sikkerhed, eller om man vil sige, at Flygtningenævnet må arbejde på en anden måde, eller hvilke løsningsforslag man når frem til, synes jeg vi skal lade være op til arbejdsgruppen.